POEZIJOS KONKURSO „LINO ŽIEDAS“

NUOSTATAI

RENGĖJAI

Panevėžio rajono gyventojų bendruomenė „Upytės žemė“.

TIKSLAS

Puoselėti lietuvių kalbą, skatinti Panevėžio krašto poetų kūrybą ir su ja supažindinti visuomenę.

UŽDAVINIAI

1. Ugdyti žmonių gebėjimą aiškiai, vaizdžiai reikšti savo mintis.

2. Skatinti individualumą išreikšti kūryboje.

3. Puoselėti tautinius jausmus, meilę ir pagarbą gamtai, etnokultūriniam palikimui.

KONKURSO ORGANIZAVIMAS

1. Konkursas vyks nuo 2019 m. balandžio 10 d. iki 2019 m. gegužės 20 d. Konkurso temos:
1.1. „Ten kur mėlynuoja linai“;

1.2. „Mano gimto krašto grožis“

2. Dalyviai konkursui atsiunčia elektroninio pašto adresu upytes.mokykla@gmail.com du lietuvių kalba parašytus eilėraščius, nurodant autoriaus vardą, pavardę, amžių, adresą, telefono numerį, elektroninio pašto adresą.

3. Eilėraščiai bus spausdinami internetinėje svetainėje adresu [www.upyteszeme.lt](http://www.upyteszeme.lt) ir poezijos knygelėje „Lino žiedas 2019“.

4. Konkurso organizatoriai pasilieka teisę publikuoti darbus savo nuožiūra, neišmokant honoraro.

5. Autorių sutikimas su šiomis sąlygomis laikomas literatūrinių kūrinių atsiuntimas į konkursą.

VERTINIMAS IR APDOVANOJIMAS

1. Iki 2019 m. gegužės 20 d. Panevėžio rajono gyventojų bendruomenės „Upytės žemė“ pirmininkas sudaro vertinimo komisiją, kuri išrinks konkurso nugalėtojus dviejose amžiaus grupėse: I grupė – vaikų ir jaunimo iki 18 metų, II grupė – suaugusiųjų.

2. Komisija atsižvelgs į temos suvokimą, meniškumą, kalbos turtingumą ir taisyklingumą.

3. Konkurso laureatai skelbiami ir apdovanojami tradiciniame renginyje „Lino žiedas“, kuris vyks 2019 m. birželio 16 d. Upytės tradicinių amatų centre, Upytės k., Panevėžio r. (tikslesnė informacija skelbiama internetinėje svetainėje [www.upyteszeme.lt](http://www.upyteszeme.lt), dalyviai bus informuoti asmeniškai elektroniniu paštu).

PAPILDOMA INFORMACIJA

Papildoma informacija teikiama upytes.mokykla@gmail.com tel. 8 45 555633.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_